Bjarne Rønning

Bjarne Rønning (født 25. oktober 1953) er en norsk forfatter. Han er tidligere fotballspiller, fotballtrener og lærer.

Rønning debuterte i 1977 med romanen Bjarne Huldasons sjøreise, som ble belønnet med Tarjei Vesaas' debutantpris. Boka handler om en ung gutts opplevelser til sjøs. Manuset til den norske spillefilmen Hockeyfeber skrev Rønning sammen med den kjente NRK-mannen Oddvar Bull Tuhus. Filmen regnes for å være en av de bedre gjengivelser av norsk idrettsmiljø og er blitt en klassiker. I romanen A-laget skildres et annet idrettsmiljø, nemlig elitefotballen.

Som fotballspiller var Rønning aktiv i Lyn og Kjelsås, som fotballtrener ledet han Skeid og Lyn i landets elitedivisjon. Han var kjent for å komme med diverse poetiske gullkorn i intervjuer etter kampene, som for eksempel etter en seier med Lyn: «Det er med fotball som med jenter, det gjelder å holde på trua.» 
Han var også trener for Fredrikstad fotballklubb 1998-1999. Bjarne er nå pensjonist, går mye på ski og skriver bøker.

Bibliografi 
 Bjarne Huldasons sjøreise – roman (1977)
 Fra Silver Bar til Vassfaret – roman (1978)
 I sitt bilde – roman (1985)
 A-laget – roman (1988)
 Ulvenes flukt – ungdomsroman (1990) (illustrert av Egil Torin Næsheim)
 Faktagråten og andre dikt – dikt (2004)

Filmmanus 
 Hockeyfeber (1983)

Priser 
 Tarjei Vesaas' debutantpris 1977, for Bjarne Huldasons sjøreise

Referanser

Eksterne lenker 
 

Norske fotballtrenere
Norske fotballspillere
Norske romanforfattere
Norske manusforfattere
Norske forfattere av ungdomsbøker
Fotballtrenere for FK Lyn
Fotballtrenere for Skeid Fotball
Fotballtrenere for Fredrikstad FK
Vinnere av Tarjei Vesaas' debutantpris